da da da da de en en fi da da en da da da da da da sv sv id fi da da de en da fr en sv sv en da nb da da da da da da da da sv da da da da da da da da da da da da da da da da da da da da da da da da da de da sv da en da sv ja ru pl hy da sv da en da en da da da da da da da da da da da da en da da da en da en da en da da en da da da da it th da da it en da da it en da da it en da da it mr da da
Beretning om kvalitetsindsatser på sygehusene | Rigsrevisionen
Sådan laver vi større undersøgelser
Beretningen handler om kvalitet på sygehusene. Formålet med undersøgelsen er at vurdere, om de landsdækkende kvalitetsindsatser er med til at sikre og udvikle kvaliteten på sygehusene. Det har Rigsrevisionen gjort ved at kortlægge de landsdækkende kvalitetsindsatser og besvare følgende spørgsmål:
Er der sammenhæng mellem de landsdækkende kvalitetsindsatser og sygehusafdelingernes arbejde med at sikre og udvikle kvaliteten?
Følger Sundhedsministeriet og regionerne op på, om de landsdækkende kvalitetsindsatser bidrager til at sikre og udvikle kvaliteten?
Rigsrevisionen har selv igangsat undersøgelsen.
Statsrevisorernes bemærkning til beretningen
Den 8. februar 2012 behandlede Statsrevisorerne
Beretning nr. 8/2011 om kvalitetsindsatser på sygehusene
Statsrevisorerne afgav beretningen til Folketinget med følgende bemærkning:
"WHO's definition af kvalitet i sundhedsvæsenet er bredt anerkendt og anvendt i danske sammenhænge og omfatter høj professionel standard, effektiv resurseudnyttelse, minimal patientrisiko, høj patienttilfredshed og helhed i patientforløbet.
I beretningen er kortlagt 17 landsdækkende indsatser, som Sundhedsministeriet og regionerne har sat i gang inden for de seneste 15 år for at sikre og udvikle kvaliteten på sygehusene.
Den Danske Kvalitetsmodel (DDKM) er den mest omfattende af disse indsatser, idet alle danske sygehuse og hele sundhedsvæsenet på sigt skal godkendes efter denne akkrediteringsmodel. En opremsning af nogle andre indsatser illustrerer spændvidden: Sundhedsstyrelsens registre over sundhed, sygelighed og dødelighed, Regionernes Kliniske Kvalitetsudviklingsprogram, bivirkningsindberetning til Lægemiddelstyrelsen, Den Landsdækkende Undersøgelse af Patientoplevelser (LUP), pakkeforløb for kræft- og hjertesygdomme, rapportering af utilsigtede hændelser, Patientsikkert Sygehus, kontaktpersonordningen, Sundhedsstyrelsens specialeplanlægning m.fl.
De landsdækkende kvalitetsindsatser understøtter sygehusafdelingernes arbejde med at sikre og udvikle kvaliteten. Fx bidrager DDKM ved at fastlægge standarder for høj og ensartet kvalitet i patientbehandlingen.
Statsrevisorerne finder det positivt, at der på alle niveauer i det offentlige sygehusvæsen gøres en væsentlig indsats for at sikre og udvikle kvaliteten i patientbehandlingen.
Statsrevisorerne bemærker, at de mange kvalitetsindsatser øger behovet for at prioritere og lette arbejdet på afdelingerne og dermed øger behovet for at vurdere og koordinere de enkelte indsatsers indhold og relevans. Derfor er det afgørende, at Sundhedsministeriet og regionerne følger op på formål og resultater af kvalitetsindsatserne samt foretager en vurdering af det samlede resurseforbrug."
Ministeren for sundhed og forebyggelses redegørelse af 18. juni 2012 (PDF)
Bilag: Udtalelse fra Region Sjælland (PDF)
Bilag: Udtalelse fra Region Hovedstaden (PDF)
Bilag: Udtalelse fra Region Nordjylland (PDF)
Bilag: Udtalelse fra Region Midtjylland (PDF)
Bilag: Udtalelse fra Region Syddanmark (PDF)
Rigsrevisors notat af 18. juli 2012
Notatet er baseret på en redegørelse fra ministeren for sundhed og forebyggelse og på udtalelser fra regionerne. Notatet handler om de initiativer, som Ministeriet for Sundhed og Forebyggelse - herunder flere i samarbejde med regionerne - har iværksat som følge af beretningen. Det drejer sig om:
løbende opfølgning på 2 nationale målsætninger for kvalitet
fortsat udvikling af Den Danske Kvalitetsmodel, så den i højere grad understøtter kvalitetsarbejdet på sygehusafdelingerne
samarbejde mellem Sundhedsstyrelsen og Danske Regioner for at sikre, at kvalitetsindsatsen ikke medfører unødige registreringer eller dobbeltarbejde
udvikling af nationale kliniske retningslinjer
løbende opfølgning på 5 kvalitetsindikatorer.
Det er Rigsrevisionens opfattelse, at sagen kan afsluttes.
T: 33 92 84 00
Dette website anvender cookies
Vi bruger cookies til at huske dit cookievalg. Enkelte elementer til fx at vise indhold fra sociale medier kan sætte tredjeparts cookies, ligesom funktionalitet til statistik også kan sætte cookies. Vi bestræber os på at sitet virker uden brug af cookies.
Læs mere om cookies
Hvilke cookies ønsker du at benytte?
Tillad valgteTillad kun teknisk nødvendige cookiesTillad alle cookies
Bliver brugt til at lagre din accept af cookies på sitet, så dit valg er gemt, næste gang du besøger siden.
Aflæser skærmstørrelse, så billeder sendes så komprimeret som muligt
Gemmer, hvilke tilvalg af cookies du har valgt, med en tidskode for valget
Gemmer oplysninger om de handlinger på en side med en indlejret video
Gemmer oplysninger om brugen af indlejrede videoer, fx hvornår der klikkes på "Pause" og "Afspil"
Gemmer oplysninger om, hvordan du bruger Vimeo-afspillere
Gemmer og husker oplysninger om de indstillinger, du sætter på en indlejret videoafspiller
Gemmer oplysninger om, hvordan du bruger Vimeo-afspillere